Diari Oficial de la Generalitat Valenciana


Sumari del DOGV 3767, del 08-06-2000 (2000/4624)

RESOLUCIÓ de 12 de maig de 2000, del director general per als Recursos Humans i Econòmics, per la qual convoca un concurs de trasllats per a la provisió de vacants de farmacèutics titulars dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4624


Data del document
:   12-05-2000

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu
    * farmacèutic

RESOLUCIÓ de 12 de maig de 2000, del director general per als Recursos Humans i Econòmics, per la qual convoca un concurs de trasllats per a la provisió de vacants de farmacèutics titulars dependents de la Conselleria de Sanitat. [2000/X4624]
  
Vista la sentència núm. 34, de 9 de desembre de 1999, del Jutjat Contenciós Administratiu número 6 de València, per la qual imposa a l'administració l'obligació de convocar un concurs de trasllats de farmacèutics titulars incloent-hi les places ocupades amb destinació provisional pels recurrents.
  
Fent ús de les competències delegades per l'article 3.n) de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal en òrgans de la conselleria, resolc:
  
Convocar un concurs de trasllats per a la provisió dels llocs de treball que s'allisten en l'annex II, segons les bases que es publiquen en l'annex I d'aquesta resolució.
  
València, 12 de maig de 2000.- El director general per als Recursos Humans i Econòmics: Alejandro Bañares Vázquez.
  
Annex I
  
Bases de la convocatòria
  
1. Requisits dels aspirants
  
1.1 Ser funcionari del cos de farmacèutics titulars
  
1.2 Estar en alguna de les situacions administratives següents:
  
I. Servei actiu amb destinació definitiva.
  
II. Serveis especials.
  
III. Excedència voluntària i excedència per a l'atenció de fills.
  
IV. Servei actiu amb destinació provisional.
  
V. Excedència forçosa.
  
1.3 No estar en cap dels casos següents:
  
- Ocupar una destinació definitiva obtinguda per una permuta a l'empara del que disposen els articles 51 i 52 del Decret 2.120/1971, de 13 d'agost, i que no hagen transcorregut dos anys des de la data de la presa de possessió d'aquesta destinació, exigits en l'article 53.
  
- Fer l'edat de jubilació forçosa en el termini dels noranta dies naturals següents a la data en què acabe el termini de presentació d'instàncies.
  
2. Concursants voluntaris i forçosos
  
2.1 Concursants voluntaris. Podran concursar com a concursants voluntaris les persones que estiguen en alguna de les situacions administratives a què es refereixen els apartats I, II i III de la base 1.2.
  
2.2 Concursants forçosos. Tindran aquesta consideració les persones que estiguen en alguna de les situacions administratives a què es refereixen els apartats IV i V de la base 1.2, encara que no complisquen l'obligació que s'imposa a aquests concursants de participar en el concurs sol·licitant la totalitat de les vacants.
  
No obstant això, no tindran la consideració de concursants forçosos els que estiguen en la situació de destinació provisional prevista en l'apartat IV del punt 1.2 i estiguen ocupant d'aquesta manera una plaça d'idèntic sistema de provisió al de les que són objecte de la present convocatòria i aquesta plaça no s'anuncie. Això és així perquè, si bé és certa l'obligació de concursar, no és menys cert el fet que, en el cas dels farmacèutics titulars, es desvirtuaria i limitaria el que disposa la disposició addicional 1.3 del Decret 2.120/1971, de 13 d'agost, que determina taxativament la preferència per a l'adjudicació definitiva dels llocs de treball a les persones que els estigueren ocupant de manera provisional.
  
2.3 Els concursants forçosos que no complisquen, totalment o parcial, l'obligació a què es refereix l'apartat precedent, amb l'excepció que s'hi fa, quedaran automàticament inclosos en el que disposa l'apartat 10.2.2.b, llevat si els ha correspost algun dels llocs de treball efectivament sol·licitats.
  
3. Ordre per a l'adjudicació
  
3.1 Tindran dret preferent els concursants que estiguen en els casos següents, en l'ordre que s'indica:
  
3.1.1 Els concursants que estiguen ocupant un lloc amb caràcter provisional, respecte a la plaça que ocupen, tenint en compte el que preveu la disposició addicional 1.3 del Decret 2.120/1971, de 13 d'agost.
  
3.1.2 Excedents forçosos.
  
3.1.3 Els que hagen complit el període de suspensió ferma, imposada per una condemna criminal o una sanció disciplinària.
  
3.1.4 Excedents voluntaris.
  
Els concursants inclosos en els casos segon, tercer i quart, gaudiran, per una sola vegada, de dret preferent per a ocupar una de les vacants corresponents al seu cos que ha haja a la localitat on treballaven amb destinació definitiva que es va produir el seu cessament en el servei actiu, sempre que el lloc de treball en què cessaren siga del mateix contingut funcional que el que pretenguen.
  
3.2 En el cas que dos o més concursants hagen justificat tenir el mateix dret preferent respecte a una plaça determinada, la plaça s'adjudicarà segons el barem de mèrits.
  
3.3 Les places que no resulten ocupades per aplicació del que disposa el punt 3.1, seran adjudicades als concursants que les hagen sol·licitades, segons l'ordre determinat per la puntuació del barem de mèrits.
  
3.4 En el cas que alguns concursants tinguen la mateixa puntuació, decidirà la major antiguitat de la data d'ingrés en el cos; en el cas de persones que hi hagen ingressat en la mateixa data, tindrà preferència la que millor puntuació haja obtingut dins de la mateixa promoció i, si no, la de major edat.
  
3.5 Aquests mèrits hauran de ser acreditats exclusivament amb el certificat expedit pel director territorial corresponent, pel director provincial de Sanitat corresponent o, si és el cas, per l'òrgan competent de la conselleria de Sanitat de la comunitat autònoma segons el certificat a què es refereix l'annex IV d'aquesta convocatòria. La certificació serà expedida a partir de les dades que tinga la direcció territorial, o a la vista de la documentació que aporte la persona interessada amb aquesta finalitat.
  
4. Sol·licituds
  
4.1 Model
  
Les persones interessades a participar en el concurs de trasllats hauran d'emplenar una sol·licitud que necessàriament s'adaptarà al model de l'annex III.
  
4.2 Presentació
  
Les sol·licituds, adreçades a la Direcció General per als Recursos Humans i Econòmics i ben emplenades, es podran presentar en les unitats de registre de les dependències administratives següents:
  
- 03197 Alacant: c/ Girona, 26
  
- 03003 Alcoi: av. del País Valencià, 33
  
- 12699 Castelló de la Plana: pl. Hort dels Corders, 12
  
- 46332 València: Gran Via de Ferran el Catòlic, 74
  
O mitjançant qualsevol de les maneres previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
4.3 Termini
  
El termini de presentació de les instàncies serà d'un mes comptador des de l'endemà de la publicació de la convocatòria en el Diari Oficial de la Generalitat Valenciana.
  
4.4 Contingut
  
Els concursants hauran d'indicar per ordre de preferència les vacants a què opten. Les especificaran amb la denominació amb què figuren.
  
4.5 Modificació de les sol·licituds
  
Durant el termini de presentació de les instàncies, els concursants podran retirar o modificar les seues sol·licituds mitjançant una instància nova, que anul·larà parcialment o total la precedent.
  
Una vegada acabat el termini de presentació de les sol·licituds i fins a l'acabament del termini per a formular reclamacions contra la resolució provisional del concurs, els concursants podran desistir de la seua sol·licitud.
  
4.6 Després del termini esmentat i fins a la publicació de la resolució definitiva del concurs en el Diari Oficial de la Generalitat Valenciana, la baixa en el cos d'algun concursant, el canvi de la situació administrativa produït per imperi de la llei i el pas a la situació d'excedència o jubilació voluntària, no es prendran en consideració per a la resolució del concurs, raó per la qual, encara que siga procedent anul·lar posteriorment l'adjudicació del lloc de treball que s'haja realitzat a favor de la persona, el lloc esmentat no podrà ser assignat a cap altre concursant.
  
5. Documentació que cal aportar amb la instància
  
- Certificació dels mèrits considerats en el barem (annex IV)
  
- Fotocòpia del DNI
  
- Els concursants que procedisquen de la situació de suspensió imposada per condemna criminal o sanció disciplinària adjuntaran a la sol·licitud de participació en el concurs una certificació expedida per l'òrgan competent sobre el compliment de la sanció.
  
- Els concursants que al·leguen algun dret preferent dels indicats en la base 3.1 adjuntaran a la seua sol·licitud els documents que acrediten aquest dret.
  
Seran desestimades sense cap més tràmit les sol·licituds que continguen alguna esmena, ratllada o raspadura, tant en la instància com en algun dels fulls de petició de vacants o en qualsevol dels altres documents annexos, sempre que no estiguen sotasignades.
  
6. Admissió i exclusió d'aspirants
  
En acabar el termini de presentació d'instàncies, el director general per als Recursos Humans i Econòmics publicarà una resolució que aprovarà la llista provisional de persones admeses i excloses, en el tauler d'anuncis de la seu central de la Conselleria de Sanitat. No obstant això, i només com a informació als concursants, se n'enviaran còpies a les direccions territorials de la Conselleria de Sanitat a Alacant, Castelló i València, i en el seu cas gerències d'àrea.
  
Podran formular-se reclamacions contra la llista provisional en el termini de deu dies hàbils comptadors des de l'endemà de la publicació de la resolució esmentada.
  
Les reclamacions contra la llista provisional seran admeses o rebutjades mitjançant la publicació de la llista definitiva d'admesos i exclosos.
  
7. Barem de mèrits
  
S'adjudicaran 0,10 punts per cada mes complet de serveis prestats com a funcionari de carrera o interí en places de farmacèutic titular. El temps comptat a aquest efecte acabarà el dia en què es publique en el Diari Oficial de la Generalitat Valenciana aquesta resolució.
  
8. Comissió de valoració del concurs
  
Per a la valoració del concurs de trasllats es constituirà una comissió integrada per les persones següents:
  
President
  
El director general per a la Salut Pública o la persona que hi delegue.
  
Vocals:
  
- El director general per als Recursos Humans i Econòmics o la persona que hi delegue.
  
- El director general per a la Prestació Farmacèutica o la persona que hi delegue.
  
- Dos representants de la Conselleria de Sanitat, un dels quals haurà de ser farmacèutic titular.
  
- El director territorial de la Conselleria de Sanitat de la província d'Alacant, Castelló i València, segons la vacant de què es tracte.
  
- Un representant de cada una de les organitzacions sindicals representatives en la Mesa Sectorial de Sanitat.
  
Un dels vocals, elegit entre ells, actuarà com a secretari.
  
9. Resolució del concurs
  
9.1 A la vista de la plaça sol·licitada pels concursants i dels mèrits acreditats, la comissió de valoració aprovarà la resolució provisional del concurs, que serà publicada en el tauler d'anuncis de la seu central de la Conselleria de Sanitat i contra la qual podran formular-se reclamacions en el termini de deu dies hàbils, comptadors des de l'endemà de la publicació.
  
9.2 Les reclamacions formulades contra la resolució provisional seran rebutjades o admeses mitjançant la resolució definitiva, que serà aprovada pel director general per als Recursos Humans i Econòmics i publicada en el Diari Oficial de la Generalitat Valenciana.
  
10. Efectes derivats del concurs
  
10.1 Concursants que obtinguen llocs de treball
  
10.1.1 Cessament en la destinació anterior
  
Els participants que hagen obtingut destinació en el concurs hauran de cessar en la que estiguen ocupant en els tres dies següents al de la publicació de la resolució definitiva del concurs en el Diari Oficial de la Generalitat Valenciana.
  
10.1.2 Presa de possessió
  
El termini d'incorporació a les noves destinacions serà de 48 hores si està en la mateixa localitat, i d'un mes si està en una altra localitat. Aquest termini començarà a comptar des de l'endemà del cessament.
  
La presa de possessió s'efectuarà davant el director territorial que corresponga.
  
10.1.3 El concursant que sense cap causa justificada no prenga possessió de la seua plaça dins del termini possessori o de la pròrroga, o el que després de fer-se càrrec del servei dins del termini establit, exceptuant d'aquesta última obligació les persones que en l'acte possessori sol·liciten el termini a una altra situació administrativa que no siga la d'actiu, s'entendrà que hi renuncia i quedarà cessant, i serà declarat d'ofici en situació d'excedència voluntària.
  
10.2 Concursants que no obtinguen lloc de treball
  
10.2.1 Concursants voluntaris
  
Aquests concursants, en el cas que no hagen obtingut cap lloc de treball en el concurs, continuaran en la mateixa situació i, si és el cas, destinació.
  
10.2.2 Concursants forçosos
  
a). Si han sol·licitat totes les vacants i no els ha correspost cap plaça, passaran a la situació d'excedència forçosa, si no és que ja hi estaven, llevat que aquesta situació siga incompatible amb la que tinguen en un altre cos, en el qual cas passaran a la d'excedència voluntària.
  
b). Si no han participat en el concurs, no ha sol·licitat totes les vacants o ha incorregut en la causa de desestimació de les seues sol·licituds prevista en la base 5, passaran a la situació d'excedència voluntària.
  
El fet de passar a les situacions indicades en els paràgrafs a i b serà automàtic, amb efectivitat des de la data de publicació de la resolució definitiva del concurs en el Diari Oficial de la Generalitat Valenciana.
  
10.3 Funcionaris desplaçats de la seua destinació provisional
  
Si, com a conseqüència del que estableixen les bases d'aquesta convocatòria, algun funcionari amb destinació provisional dels que no estaven obligats a prendre part en el present concurs per haver reingressat després de la conclusió del termini de presentació d'instàncies, resulta desplaçat, serà destinat amb el mateix caràcter provisional a alguna de les places vacants després de la resolució del concurs.
  
10.4 El farmacèutic titular que resulte adjudicatari tindrà dret que se li autoritze l'obertura d'una farmàcia, si bé desapareguda la condició de farmacèutic titular procedirà al tancament de la mateixa.
  
11. Recursos
  
La present convocatòria, les seues bases i tots els actes administratius que siguen dictats en la seua execució pel director general per als Recursos Humans i Econòmics podran ser impugnats per les persones interessades mitjançant la interposició del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació de l'acte recorregut, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la relació modificada per la Llei 29/1998, de 13 de juliol, reguladora de la Jurisdicció Contenciosa Administrativa, i, potestativament, podran interposar el recurs de reposició, en el termini d'un mes, davant el director general per als Recursos Humans i Econòmics, segons els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Contra les resolucions i els actes de tràmit dictats per la comissió de valoració que ha de jutjar el concurs podrà interposar-se recurs d'alçada en el termini d'un mes (articles 107 i 114 de la Llei de Règim Jurídic de les Administracions Públiques i del Procediment Administratiu Comú segons la redacció modificada per la Llei 4/1999).
  
Tot això sense perjudici que hom use qualsevol altre recurs que considere convenient per al seu dret.
  
Annex II
  
Places vacants
  
Núm.
  
del lloc Província Centre
  
051496 Centre Auxiliar de Salut Pública de Banyeres de Mariola Alacant
  
051502 Centre Auxiliar de Salut Pública de Villena Alacant
  
051504 Centre Auxiliar de Salut Pública d'Agost Alacant
  
050214 Centre Auxiliar de Salut Pública de Segorbe Castelló
  
050220 Centre Auxiliar de Salut Pública de Peñíscola Castelló
  
050702 Centre Auxiliar de Salut Pública de Benigànim València
  
050707 Centre Auxiliar de Salut Pública d'Oliva València
  
050729 Centre Auxiliar de Salut Pública de Puçol València
  
050764 Centre Auxiliar de Salut Pública d'Alberic València
  
Annex IV
  
Certificació de mèrits computables en el concurs
  
de trasllats de farmacèutics titulars
  
(nom) ?, com a director/a territorial de la Conselleria de Sanitat a -
  
CERTIFIQUE: Que, segons els antecedents que hi ha en aquesta direcció territorial i la documentació aportada per la persona interessada, el funcionari o la funcionària que s'indica a continuació té els mèrits que figuren tot seguit:
  
DADES PERSONALS
  
Cognoms i nom -
  
DNI -
  
Núm. de Registre Personal -
  
Cos o escala -
  
Data d'ingrés -
  
Puntuació obtinguda en les proves d'accés al cos -
  
Situació administrativa actual -
  
Lloc que ocupa o en què té reserva de destinació / localitat -
  
Puntuació -
  
Antiguitat
  
Punts por cada mes complet de serveis prestats com a funcionari o funcionària de carrera o interí o interina en places de farmacèutic titular: - punts.
  
Estenc aquest certificat a petició de la persona interessada i perquè tinga efecte en el concurso convocat por la Resolució de 12 de maig de 2000, del director general per als Recursos Humans i Econòmics.
  
???????., ??. d??????- de 2000.
  
El/La director/a territorial de la Conselleria de Sanitat d-